CELEX: C2007/056/06
Language: da
Date: 2007-03-10 00:00:00
Title: Sag C-48/05: Domstolens dom (Første Afdeling) af 25. januar 2007 — Adam Opel AG mod Autec AG (anmodning om præjudiciel afgørelse fra Landgericht Nürnberg-Fürth — Tyskland) (Præjudiciel forelæggelse — varemærker — artikel 5, stk. 1, litra a), artikel 5, stk. 2, og artikel 6, stk. 1, litra b), i første direktiv 89/104/EØF — ret for indehaveren af et varemærke til at modsætte sig en tredjemands brug af et tegn, der er identisk med eller ligner varemærket — varemærke registreret for biler og legetøj — en tredjemands gengivelse af varemærket på legetøjsbiler af dette mærke)

10.3.2007   
            
            
               DA
            
            
               Den Europæiske Unions Tidende
            
            
               C 56/4
            
         Domstolens dom (Første Afdeling) af 25. januar 2007 — Adam Opel AG mod Autec AG (anmodning om præjudiciel afgørelse fra Landgericht Nürnberg-Fürth — Tyskland)
   (Sag C-48/05) (1)
   
   (Præjudiciel forelæggelse - varemærker - artikel 5, stk. 1, litra a), artikel 5, stk. 2, og artikel 6, stk. 1, litra b), i første direktiv 89/104/EØF - ret for indehaveren af et varemærke til at modsætte sig en tredjemands brug af et tegn, der er identisk med eller ligner varemærket - varemærke registreret for biler og legetøj - en tredjemands gengivelse af varemærket på legetøjsbiler af dette mærke)
   (2007/C 56/06)
   Processprog: tysk
   Den forelæggende ret
   Landgericht Nürnberg-Fürth
   Parter i hovedsagen
   
      Sagsøger: Adam Opel AG
   
      Sagsøgt: Autec AG
   
      Intervenient: Deutscher Verband der Spielwaren-Industrie eV
   Sagens genstand
   Anmodning om præjudiciel afgørelse — Landgericht Nürnberg-Fürth — fortolkning af artikel 5, stk. 1, litra a), og artikel 6, stk. 1, litra b), i Rådets første direktiv 89/104/EØF af 21. december 1988 om indbyrdes tilnærmelse af medlemsstaternes lovgivning om varemærker (EFT L 40, s. 1) — varemærkeindehaverens ret til at forbyde tredjemand at bruge varemærket — gengivelse af en bilproducents logo på legetøjsmodelbiler
   Konklusion
   
               1)
            
            
               Såfremt en tredjemand uden tilladelse fra indehaveren af et varemærke, der både er registreret for biler — for hvilke det er et renommeret mærke — og for legetøj, anbringer et tegn, der er identisk med varemærket, på legetøjsbiler af dette mærke med henblik på en naturtro efterligning af disse biler, samt markedsfører legetøjsbilerne
               
                           —
                        
                        
                           udgør dette en brug i henhold til artikel 5, stk. 1, litra a), i Rådets første direktiv 89/104/EØF af 21. december 1988 om indbyrdes tilnærmelse af medlemsstaternes lovgivning om varemærker, som varemærkeindehaveren kan forbyde, hvis brugen gør indgreb eller kan gøre indgreb i varemærkets funktioner som registreret varemærke for legetøj
                        
                     
                           —
                        
                        
                           udgør dette en brug i henhold til direktivets artikel 5, stk. 2, som varemærkeindehaveren — hvis den i denne bestemmelse omhandlede beskyttelse er indført i national ret — kan forbyde, hvis brugen uden skellig grund medfører en utilbørlig udnyttelse af varemærkets særpræg eller renommé som registreret varemærke for biler eller skader dette særpræg eller renommé.
                        
                     
         
               2)
            
            
               Såfremt en tredjemand uden tilladelse fra indehaveren af et varemærke, der bl.a. er registreret for biler, anbringer et tegn, der er identisk med varemærket på legetøjsbiler af dette mærke med henblik på en naturtro efterligning af disse biler, samt markedsfører legetøjsbilerne, udgør denne brug ikke en angivelse vedrørende en egenskab ved disse legetøjsbiler som omhandlet i artikel 6, stk. 1, litra b), i direktiv 89/104.
            
         
      (1)  EUT C 82 af 2.4.2005.